Screenshot (pia: kielelezo-skrini) ni picha ya kiwamba au skrini ya kompyuta. Katika Windows ni kazi rahisi kabisa. Inasaidia kushika makosa yanayotokea wakati wa kutumia programu za kompyuta Kunakili picha ambazo hazipatikani kwa njia nyingine Mawasiliano na maelewano kati ya watumiaji wa kompyuta wakiwasiliana kwa njia ya barua pepe Chagua ukurasa au mwandishi au yale unayotaka kuonyesha na hakikisha yameonekana kwenye kiwamba cha kompyuta yako halafu fungua programu ya picha - kwa mfano "paint" (ama kupitia Start-All Programs-Accessories-paint AU kupitia start-run - mspaint). kwenye dirisha unalotaka kuonyesha bofya "print screen" (kwa kawaida juu upande wa kulia kwenye sehemu ya baobonye kwa tarakilishi zingine huandikwa kwa kifupi "prt sc" na kwa vifaa zisizo na baobonye vidunde za kuongezea na kupunguza sauti hutumika). Hutaona badiliko lakini umenakili tayari picha ya skrini yako katika kumbukumbu ya muda. Katika paint (au programu nyingine ya picha) tekeleza amri ya "paste" (kwa menu edit-paste AU kwa puku right click-paste AU kwa kushika CTRL halafu bofya V). Amri hii inaingiza picha ya skrini katika dirisha la paint.